રાજકોટ તા. ૧૪ : યુવક દ્વારા શારીરિક માગણીને તાબે નહીં થનારી ભાવનગર જિલ્લાના ગઢડા તાલુકાના માંડવાધાર ગામની ૨૧ વર્ષની યુવતી વિલાસ વાઘેલાના માથાના તમામ વાળ તથા બન્ને નેણના વાળ ચામડી સાથે ઉખાડી નાખ્યા હતા. આ યુવતી માર્ચ મહિનાથી વીએસ હોસ્પિટલમાં ખાટલે પડી છે. સરકાર દ્વારા આરોપીઓ સામે નથી પગલા લેવાયા કે યુવતીને નથી કોઈ મદદ કરાઈ આથી વિરોધ પક્ષના નેતા પરેશ ધાનાણીએ આજે વીએસમાં જઈ આ યુવતીને મળી તેમની આપવીતી સાંભળી હતી.